OSLO SVØMMEKRETS

ÅRSBERETNING 2021

**Kretsstyret**

Styreleder Håvard Bekk Lambertseter Svømmeklubb

Nestleder Hedi Anne Birkeland OI Svømming

Styremedlem Ellen Beck OI Svømming Synkron

Styremedlem Anette Birkeland SK Speed

Styremedlem Ragnhild Andenæs Oslo Stupeklubb

Varamedlem Ted Lier Vika vannpolo

Kontrollutvalg Linda Amundsen SK Speed

Kontrollutvalg Inger-Mari Ouren Lambertseter Svømmeklubb

Vara kontrollutvalg Jørgen Evjen SK Speed

Kasserer Karin Aakermann Lambertseter Svømmeklubb

Valgkomiteleder Erik Grøtting SK Speed

Medlem valgkomite Sindre Nordli Lambertseter Svømmeklubb

Medlem valgkomite John Ivar Antonsen SK Speed

Vara valgkomite Hans Kristian Eide Vika IF

**Medlemmer**

Det var ved årsskiftet 2021-2022 8 medlemsklubber i OSK.

Ved siste medlemsregistrering i 2021 hadde Oslo Svømmekrets 9 klubber med 9493(8596) aktive medlemmer fordelt på 4165 (4289) kvinner og 5328 (4307) menn. Forrige år er i parentes.

OSK har hatt en god oppgang på 897 medlemmer fra forrige medlemsregistrering. Det er spesielt triatlon som har hatt medlemsøkning.

I 2021 ble Christiania svømmeklubb en del av SK Speed gjennom en fusjonering.

**Kretsstyremøter**

Det blir jevnlig holdt kretsstyremøter. Her blir saker behandlet fortløpende. Referatene gjøres tilgjengelig på hjemmesiden https://oslosvom.no

**Kretsstyret**

Høsten 2021 ble nestleder Hedi Anne Birkeland sykmeldt. Kretsstyret konstituerte da varamedlem Ted Lier fra IF Vika til fast styremedlem i nestleders fravær. Fra 01.01.22 anmodet styremedlem Annette Birkeland om å fratre som styremedlem i kretsen grunnet inhabilitet (§ 8 i vår lov) i forbindelse med ny jobb.

Kretsstyret aksepterte dette og har derfor siden nyttår bestått av leder og 3 styremedlemmer. Styret har i denne perioden fortsatt vært beslutningsdyktige jfr kretsens lover § 9 pkt 1.

**Arbeidsområder**

* Fordele treningstid og konkurranse tid på Tøyen
* Kontakt og dialog med BYM
* Øke bassengflaten i Oslo
* Kontakt med kretsens klubber
* Kontroll av terminliste

Oslo svømmekrets har som hovedoppgave å fordele tildelt treningstid for medlemsklubbene i svømmekretsen.

OSK har løpende dialog med Oslo Idrettskrets og Bymiljøetaten i Oslo Kommune for å få på plass flere svømmehaller i Oslo.

Til tross for at Tøyen stengte 1.1.20 ble ikke erstatningsbassenget på Økern ferdigstilt før forsommeren 2021. Bøler bad ble også stengt for renovering sommeren 2020 og har dessverre vært stengt i hele 2021.

Dette medførte at tilgjengelig bassengtid også i 2021 var redusert ved fordelingen for sesongen 2021-2022. Tildelingen var inndelt i plan a, b og c, avhengig av smittevernstiltak pga covid-19.

I deler av sesongen har det vært hyppige bytter mellom planene. Dette har utfordret klubbenes evne til å tilby aktivitet da variasjonen på bassengtid har vært varierende. 2021 har vært særdeles utfordrende for svømmeidretten i Oslo, da det har vært flere perioder med nedstengte svømmehaller, reduserte mulighet pga smittvernsregler.

Alle endringene i planene medførte også store utfordringer med fordeling av tid innenfor de til enhver tid gjeldende smittevernsregler. Kretsen vil takke alle medlemsklubbene for viktige bidrag i en krevende periode.

OSK ønsker å være sentral i alle planlagte og nye kommunale svømmeanlegg i Oslo. Dette er for å sikre idretten nok haller og muligheter for å øke vannaktiviteten i Oslo. OSK er også opptatt av å gi alle vannidrettene så gode vilkår som mulig ut i fra den samlede tildelingen av treningstid.

**Krets kontoret**

Kretsen har i 2021 ikke hatt noen kretssekretær. Styret har fordelt oppgavene til kretssekretær mellom styremedlemmene. Med covid-19 pandemien har store deler av 2021 vært et særdeles utfordrende år. Takket være flere ildsjeler både i kretsstyret og i medlemsklubbene har vi fått til mye under vanskelige forhold

**Økonomi**

Regnskap har vært ivaretatt på en profesjonell måte av kretsens økonomiansvarlig Karin Aakermann. Vi har i 2021 mottatt kr. 48.000,- i administrasjonsstøtte fra Oslo idrettskrets.

NSF har ikke utbetalt lisens til svømmekretsen i 2021 pga en teknisk feil. Det vil derfor i budsjettet for 2022 være dobbelt opp med lisens fra NSF

Med ledig kretssekretærstilling og redusert aktivitet pga covid-19 har kostnadene og inntektene for kretsen vært betydelig redusert i 2021.

|  |  |
| --- | --- |
| Driftsresultat | 48472 |
| Renteinntekt bank | 2672 |
| **Årets resultat** | 51144 |

**Oslo svømmekrets fond.**

OSK utlyste midler til stipend i tråd med vedtektene våren 2021. Ved fristens utløp hadde det innkommet 3 søknader. Alle 3 søknadene ble behandlet av styret i fondet Styret vedtok at alle 2 søkerne oppfylte kriteriene til stipend og utbetalte dette sommeren 2021. Disse 3 utøverne skal innen sommeren 2022 rapportere om bruken av midlene.

Styret i Oslo svømmekrets ønsker å avsette inntil kr 25.000,- til stipend for 2022 i tråd med vedtektene.

**Samarbeidspartnere ok**

Styret mener at samarbeidet med Oslo idrettskrets, Norges svømmeforbund og Bymiljøetaten i Oslo kommune, har fungert godt. Kretsen vil spesielt fremheve samarbeidet mellom OIK og klubbene for et særdeles godt arbeid sommeren 2021. Sammen klarte vi å ha 5400 barn på svømmeopplæring og sysselsetting av ca 300 ungdommer gjennom sommeren.

Kommunikasjon med bymiljøetaten har i 2021 vært god og konstruktiv, men til tider krevende med korte frister på endringer som følge av restriksjoner grunnet covid-19. Alle frister spesielt rettet mot bymiljøetaten blir i dag overholdt.

Informasjonen og hjelp fra Oslo Idrettskrets og NSF har vært mangesidig og vært lett tilgjengelig pr epost, og telefon.

**Oppsummering**

Dialogen med Oslo idrettskrets og Bymiljøetaten har vært rundt terminfestet trening og tid til kurs, og hvordan man best mulig kan løse tildelingen av bassengkapasiteten.

Kretsen er bekymret for aktiviteten til vannpolo, synkron og stup i perioden hvor Tøyen er stengt. Det er pr i dag ingen kommunale anlegg som kan tilby stup. Det er også meget begrenset muligheter både for synkron og vannpolo.

Kretsen vil i 2022 fortsatt arbeide for å sikre tilstrekkelig tilgang på treningstider til alle klubbene.

Styret har gjennom til dels hyppig bruk av e-post og jevnlig møtevirksomhet klart å holde seg godt oppdatert på de til en hver tid aktuelle oppgaver som kretsen har.

Oslo 24. mars 2022

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Håvard Bekk Ellen Beck

Styreleder Styremedlem

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Ragnhild Andenæs Ted Lier

Styremedlem Styremedlem